Barua kuomba nafasi ya kujiunga na kampuni yako kama meneja
Language: Swahili | Genre: Creative_writing

NYUNGU YA MAWE, 
S.L.P. 342115-2019, 
SAROTI. 

27-09-2021. 
MKURUGENZI MKUU, 
MALI ISHIVEMA, 
SLP. 43251-203, 
ISHIVEMA. 
Bwana Tarimbo, 

KUH: KUOMBA NAFASI YA KUJIUNGA NA KAMPUNI YAKO KAMA MENEJA 

Jina langu ni Zainabu Zarah. Ninaishi katika janibu ya Nyungu ya Mawe njini Saroti. Nina umri wa miaka ishirini na minne. 

Madhumuni ya kukuandikia barua hii ni kuomba nafasi kujiunga na kampuni yako kama meneja. Niliufanya mtihani wangu wa K.C.P.E mwaka wa elfu mbili na kumi na mbili. Nilifuzu kwa alama mia tatu tisini na nne. Baadaye nilijiunga na shule ya upili ya Mwangaza niliposomea na kufanya mtihani wangu wa KCSE. Nilizoa alama kama ifuatavyo: 
Somo la Kiingereza B+ 
Somo la Kiswahili B+ 
Somo la Hisabati A 
Somo la Kemia B
Somo la Baolojia B 
Somo la dini A
Somo la Jiografia A 
Somo la kompyuta A 
Alama ya wastani B 
Katika shule, mbali na kushamiri katika masomo nilijihusisha na mambo mengine. Kwa mfano, katika kushiriki riadha hasa mbio za masafa ya mita elfe moja na mia tano.  Vilevile nilishiriki katika michezo ya kuigiza ambapo tulishinda nishani ya shaba. Baada ya kukamilisha masomo yangu ya shule ya upili, nilipata nafasi ya kujiunga na chuo kikuu cha Huduma bora kwa Taifa. Huko ndiko nilikopata mafunzo kabambe mbali na nidhamu. 
Aidha, nilikuwa kiongozi wa chama cha upatanishi shuleni. Tangu utotoni mwangu, nimekuwa nikishiriki mambo mengi katika jamii ya kwetu. Baadhi ya mambo ambayo nimewahi kuyafanya ni kusafisha mazingira ya mtaa wa kwetu kati ya mengine. Nimeambatanisha vyeti mbalimbali vya kudhibitisha umahiri wangu katika nyanja mbalimbali. 

Nina imani kuwa, nitakuwa kati ya hao watakaoteuliwa kujiunga na kampuni yako. Kazi hii naomba 
sio kwa tamaa, bali kwa sababu ya hamu na uadilifu nilionao kuwahudumia wengi nchini humu kwetu. Nakala ya kitambulisho changu cha kitaifa pia nimekiambatanisha na vyeti vyangu ili kuthibitisha mimi ni Mkenya. Ukitaka kujua mengi zaidi pamoja na kudhibitisha niliyoyasema, naweza kuwafikia wadhamini nilioorodhesha  kwenye wasifu kazi yangu. Ahsante sana. 

Mimi wako mwaminifu, 
Zainabu Zarah.